Falkelva (Alta)

Falkelva (nordsamisk: Fállejohka) er ei elv i Alta kommune i Finnmark. Den er den største av Tverrelvas to tilløpselver.

Elva har utspring på vidda sør for Urvannet, hvor flere mindre bekker samles. Fra Urvannet renner elva mot nord og løper sammen med elva fra Langvannet like øst for Falkvannet. Herfra fortsetter elva mot vest og passerer Falkesteinen (Fállegeađgi), en samisk offerstein eller seide, som ligger på nordsiden av Falkelva. Ved Fállegorsa, rundt to kilometer nord for Stuorajávri, løper Falkelva sammen med Reinbukkelva og danner Tverrelva.

Tverrelvvassdraget ble vernet mot kraftutbygging i Verneplan I for vassdrag i 1973. Falkelvas nedbørfelt er uten store tekniske inngrep og kan karakteriseres som urørt natur.

 Referanser 

Kategori:Elver i Alta